open-index/open-wikipedia-markdown huggingface dataset:
เจสัน โมโมอา

**โจเซฟ เจสัน นามาแคฮา โมโมอา** (; เกิด 1 สิงหาคม พ.ศ. 2522) เป็นนักแสดงและผู้อำนวยการผลิตชาวอเมริกัน 

เขาเปิดตัวด้านการแสดงในในบทเจสัน ไอโอแอนในซีรีส์ดราม่าแอคชั่นรวมเรื่อง *[[Baywatch|เบย์วอช: ฮาวาย]]* (1999–2001) ซึ่งตามมาด้วยการรับบทโรนอน เดกซ์ในซีรีส์นิยายวิทยาศาสตร์ของซายฟายเรื่อง *[[Stargate Atlantis|สตาร์เกตแอตแลนทิส]]* (2005–2009), คัล โครโก ในสองซีซันแรกของซีรีส์ดราม่าแฟนตาซีของเอชบีโอเรื่อง *[[มหาศึกชิงบัลลังก์ (ภาพยนตร์ชุดทางโทรทัศน์)|มหาศึกชิงบัลลังก์]]* (2011–2012), Declan Harp จากซีรี่ส์ดราม่าประวัติศาสตร์ของ ดิสคอเวอร์รีแชนแนล เรื่อง *[[Frontier (2016 TV series)|ฟรอนเทียร์]]* (2016–2018) และ Baba Voss ในซีรีส์นิยายวิทยาศาสตร์ของแอปเปิลทีวี+ เรื่อง *[[See (TV series)|ซี]]* (2019–ปัจจุบัน) โมโมอาได้รับเลือกให้เป็นนักแสดงนำในซีรีส์สองชุดหลังสุด

นอกวงการโทรทัศน์โมโมอาได้แสดงเป็น อาร์เธอร์ เคอร์รี / อควาแมน ในจักรวาลขยายดีซี (DCEU) ตั้งแต่ปี พ.ศ. 2559 เขาแสดงนำในภาพยนตร์ปี ค.ศ. 2018 ในชื่อเดียวกัน และจะรับบทเดิมในเรื่อง  *[[อควาแมน กับอาณาจักรสาบสูญ]]* (2023) โมโมอาจะรับบท ดันคัน ไอดาโฮ ในภาพยนตร์ดัดแปลงจากนิยายวิทยาศาสตร์เรื่อง *[[ดูน (นวนิยาย)|ดูน]]* ในปี พ.ศ. 2564 และเขารับบทเป็น **ดังเต เรเยส** วายร้ายในภาพยนตร์เรื่อง *[[เร็ว..แรงทะลุนรก 10]]* และภาพยนตร์แนวผจญภัยแฟนตาซี *[[ไมน์คราฟต์ มูฟวี่]]* (2025).

## อ้างอิง

## แหล่งข้อมูลอื่น

* 

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2522
มัสยิดจักรพรรดิ

**มัสยิดจักรพรรดิ** (; ; ) เป็นสถานที่สำคัญในซาราเยโว ประเทศบอสเนียและเฮอร์เซโกวีนา, สร้างขึ้นในปี 1457 เป็นมัสยิดแรกนับตั้งแต่บอสเนียถูกออตโตมันปกครอง และเป็นมัสยิดโดมย่อยเดี่ยวที่ใหญ่ที่สุดในประเทศ มัสยิดสร้างขึ้นด้วยสถาปัตยกรรมแบบออตโตมัน มัสยิดสร้างขึ้นเพื่อระลึกถึงจักรพรรดิสุลต่านเมห์เม็ดแห่งคอนสแตนติโนเปิล

## อ้างอิง

## แหล่งข้อมูลอื่น
* 
* 

หมวดหมู่:มัสยิดในซาราเยโว
เอ็นร้อยหวาย

**เอ็นร้อยหวาย** () หรือ **เอ็นส้นเท้า** (calcaneal tendon) เป็นเอ็นกล้ามเนื้อด้านหลังขาส่วนล่าง เอ็นร้อยหวายเป็นเอ็นกล้ามเนื้อที่หนาที่สุดในร่างกายมนุษย์ ทำหน้าที่ยึดกล้ามเนื้อแพลนทาริส กล้ามเนื้อแกสตรอคนีเมียส (น่อง) และกล้ามเนื้อโซเลียสเข้ากับกระดูกส้นเท้า เอ็นร้อยหวายทำงานร่วมกับกล้ามเนื้อเหล่านี้ในการเหยียดข้อเท้า (plantar flexion) และการงอเข่า (ไม่รวมกล้ามเนื้อโซเลียส)

ความผิดปกติของเอ็นร้อยหวายรวมถึงเอ็นร้อยหวายอักเสบ เอ็นร้อยหวายเสื่อม เอ็นร้อยหวายฉีกขาด หรือมีคอเลสเตอรอลสะสมจนเป็นกระเหลืองที่ผิวหนัง

คำว่า Achilles tendon ปรากฏในค.ศ. 1693 ตามชื่ออคิลลีส วีรบุรุษในเทพปกรณัมกรีก

## โครงสร้าง
เอ็นร้อยหวายเชื่อมกล้ามเนื้อเข้ากับกระดูกเช่นเดียวกับเอ็นกล้ามเนื้ออื่น ๆ มีตำแหน่งอยู่ที่ด้านหลังขาส่วนล่าง เอ็นร้อยหวายเชื่อมกล้ามเนื้อแกสตรอคนีเมียสและกล้ามเนื้อโซเลียสเข้ากับปุ่มกระดูกส้นเท้า โดยมีจุดเริ่มใกล้ส่วนกลางของน่อง ก่อนจะสอดเข้าส่วนกลางหลังกระดูกส้นเท้า และมีส่วนปลายล่างของเอ็นที่แผ่ออก

เอ็นร้อยหวายคลุมด้วยพังผืดและผิวหนัง มองเห็นได้ชัดที่ด้านหลังกระดูกขาส่วนล่าง บริเวณที่เป็นช่องว่างประกอบด้วยเนื้อเยื่อเกี่ยวพันชนิดโปร่งบางและเนื้อเยื่อไขมัน มีถุงน้ำไขข้อ (synovial bursa) วางตัวระหว่างเอ็นกับส่วนบนของกระดูกส้นเท้า เอ็นร้อยหวายเป็นเอ็นกล้ามเนื้อที่หนาที่สุดในร่างกายมนุษย์ สามารถรองรับความเค้นภาระ (load stress) ได้ 3.9 เท่าของน้ำหนักตัวขณะเดิน และ 7.7 เท่าของน้ำหนักตัวขณะวิ่ง

## หน้าที่
เอ็นร้อยหวายทำงานร่วมกับกล้ามเนื้อแกสตรอคนีเมียสและกล้ามเนื้อโซเลียสในการเหยียดข้อเท้าผ่านเส้นประสาททิเบียล นอกจากนี้เอ็นร้อยหวายและกล้ามเนื้อแกสตรอคนีเมียสยังทำงานร่วมกับกล้ามเนื้ออื่น เช่น แฮมสตริง กล้ามเนื้อไบเซ็ปส์ ฟีเมอริส และกล้ามเนื้อป็อปลิเทียสในการงอเข่า

เนื่องจากเส้นใยเอ็นร้อยหวายขดเป็นเกลียวประมาณ 90 องศา เส้นใยจากกล้ามเนื้อแกสตรอคนีเมียสจึงโน้มไปยึดกับส่วนนอกของกระดูก ขณะที่เส้นใยจากกล้ามเนื้อโซเลียสเอนไปยึดใกล้กับแนวกลางของกระดูก

## ที่มา
ฟิลิป เวอร์เฮเยน นักกายวิภาคศาสตร์ชาวเฟลมิชบันทึกถึงเอ็นร้อยหวายในชื่อ "the cord of Achilles" ในตำรา *Corporis Humani Anatomia* (ค.ศ. 1693) โดยอิงจากตำนานของอคิลลีส วีรบุรุษที่เมื่อครั้งยังเป็นทารกถูกธิทีส ผู้เป็นมารดาจุ่มในแม่น้ำสติกซ์เพื่อให้ร่างกายแข็งแกร่ง แต่ส้นเท้าไม่ได้สัมผัสน้ำ จึงกลายเป็นจุดอ่อนที่ทำให้เขาถูกสังหารในสงครามกรุงทรอย อย่างไรก็ตามฮิปพอคราทีส แพทย์ชาวกรีก กล่าวถึงเอ็นร้อยหวายเป็นครั้งแรกในชื่อ "tendo magnus" (เอ็นใหญ่) และนักกายวิภาคศาสตร์ก่อนเวอร์เฮเยนเรียกเอ็นนี้ว่า "เอ็นฮิปพอคราทีส" (chorda Hippocratis)

เอ็นร้อยหวายรู้จักอีกชื่อคือเอ็นส้นเท้า (calcaneal tendon) ซึ่งเป็นชื่อที่บรรยายในเชิงวิทยาศาสตร์ โดยคำว่า calcaneal มาจาก calcaneus ที่หมายถึงกระดูกส้นเท้า

## อ้างอิง

หมวดหมู่:กายวิภาคศาสตร์ของมนุษย์
หมวดหมู่:กายวิภาคศาสตร์ของรยางค์ล่าง
หมวดหมู่:เอ็นกล้ามเนื้อ
สุรศักดิ์ ชิงนวรรณ์

**สุรศักดิ์ ชิงนวรรณ์** (เกิด 21 ตุลาคม พ.ศ. 2506) เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดสระแก้ว สังกัดพรรคกล้าธรรม อดีตสมาชิกสภาองค์การบริหารส่วนจังหวัดสระแก้ว

## ประวัติ
สุรศักดิ์ เกิดวันที่ 21 ตุลาคม พ.ศ. 2506 ที่ อำเภออรัญประเทศ จังหวัดสระแก้ว เป็นบุตรนายสมชาย นางกิมเตียง ชิงนวรรณ์ ด้านครอบครัวสมรสกับนางขวัญใจ ชิงนวรรณ์ (สกุลเดิม : จิตตะเสนีย์) มีบุตร 3 คน

สำเร็จการศึกษาระดับปริญญาโท รัฐศาสตรมหาบัณฑิต สาขาการเมืองการปกครอง จาก มหาวิทยาลัยธรรมศาสตร์

## การทำงาน
สุรศักดิ์ เคยดำรงตำแหน่งเป็นผู้จัดการห้างหุ้นส่วนนวรรณ์ จำกัด รับเหมาก่อสร้าง และผู้จัดการตลาดเดชไทย (โรงเกลือ)

## งานการเมือง
สุรศักดิ์ เคยเป็นสมาชิกสภาเทศบาลตำบลอรัญประเทศ ในช่วงปี พ.ศ. 2533 ถึง พ.ศ. 2537 จากนั้นได้รับเลือกเป็นสมาชิกสภาจังหวัดสระแก้ว ในช่วง พ.ศ. 2538 ถึง พ.ศ. 2541 และดำรงตำแหน่งเป็นสมาชิกสภาองค์การบริหารส่วนจังหวัดสระแก้ว ในช่วง พ.ศ. 2542 ถึง พ.ศ. 2555 

สุรศักดิ์ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะนายสรวงศ์ เทียนทอง จากพรรคเพื่อไทย ไปได้ 

### สมาชิกสภาผู้แทนราษฎร
สุรศักดิ์ ชิงนวรรณ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสระแก้ว สังกัดพรรคพลังประชารัฐ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดสระแก้ว สังกัดพรรคกล้าธรรม

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภออรัญประเทศ
หมวดหมู่:นักธุรกิจชาวไทย
หมวดหมู่:นักการเมืองจากจังหวัดสระแก้ว
หมวดหมู่:สมาชิกสภาผู้แทนราษฎรจังหวัดสระแก้ว
หมวดหมู่:นักการเมืองพรรคพลังประชารัฐ
หมวดหมู่:นักการเมืองพรรคกล้าธรรม
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
เทสลาบอต (ออพติมัส)

**ออพติมัส** () หรือที่รู้จักในชื่อ **เทสลาบอต** (Tesla Bot) เป็นหุ่นยนต์ฮิวแมนนอยด์สำหรับวัตถุประสงค์ทั่วไปภายใต้การพัฒนาโดยบริษัท เทสลา เป็นแนวความคิดที่ได้ประกาศในงานวันปัญญาประดิษฐ์ (AI Day) เมื่อวันที่ 19 สิงหาคม ค.ศ. 2021 อีลอน มัสก์ ซีอีโอของบริษัทกล่าวระหว่างงานว่า เทสลาจะสร้างต้นแบบหุ่นยนต์นี้ภายในปี ค.ศ. 2022 มัสก์ได้กล่าวว่า เขาคิดว่าออพติมัส "มีศักยภาพที่จะมีความสำคัญมากกว่าธุรกิจยานยนต์เมื่อเวลาผ่านไป"

## ข้อมูลจำเพาะ
เทสลาบอตอาจจะมีความสูง 5'8" (173 ซม.) และหนัก 125 ปอนด์ (57 กก.) จากการนำเสนอที่จัดขึ้นระหว่างงาน AI Day เทสลาบอตจะถูก"ควบคุมโดยระบบเอไอเดียวกันกับที่เทสลากำลังพัฒนาสำหรับระบบ ADAS ที่ใช้ในรถยนต์" และยกของได้หนัก 45 ปอนด์ (20 กก.) เป้าหมายให้หุ่นยนต์เข้ามาทำกิจกรรมที่ "น่าเบื่อ" ที่ต้องทำเป็นประจำทุกวันเช่นการซื้อของ

## กระแสตอบรับ
### ปฏิกิริยาแรก
หลังจากจัดงานไม่นาน สื่อสิ่งพิมพ์จำนวนมากตั้งข้อสงสัยเกี่ยวกับแนวคิดนี้ ''Bloomberg News'' อ้างว่าผลิตภัณฑ์ดังกล่าวประกอบด้วย "ภารกิจคืบคลาน" และอยู่นอกเหนือ "ความคิดริเริ่มด้านพลังงานสะอาดของบริษัท" ''The Verge'' ตั้งข้อสังเกตว่า "ประวัติศาสตร์ของเทสลาเต็มไปด้วยความคิดเพ้อฝันที่ไม่เคยปรากฏ... ดังนั้นจึงไม่มีใครคาดเดาได้ ว่าเทสลาบอตที่ใช้งานได้จะได้เห็นจริงหรือไม่" ในขณะที่บทบรรณาธิการกล่าวว่า เทสลาบอตถูกอธิบายว่าเป็น "คนโง่เขลาที่แปลกประหลาดและยอดเยี่ยม" *[[เดอะวอชิงตันโพสต์]]* แย้งในทำนองเดียวกันว่า "เทสลามีประวัติของไทม์ไลน์ที่กล่าวเกินจริงและมีแนวโน้มที่จะใช้เวลามากเกินกว่ากำหนดในการเปิดตัวผลิตภัณฑ์และการนำเสนอต่อนักลงทุน"

## อ้างอิง

## แหล่งข้อมูลอื่น

หมวดหมู่:เทสลา
สะพานละติน

**สะพานละติน** () หรือ **สะพานปรินซีป** () เป็นสะพานที่สร้างในยุคจักรวรรดิออตโตมันในซาราเยโว ประเทศบอสเนียและเฮอร์เซโกวีนา ข้ามแม่น้ำมิลยัตสกา

ปลายทิศเหนือของสะพานเป็นจุดเกิดเหตุลอบปลงพระชนม์ อาร์ชดยุกฟรันซ์ แฟร์ดีนันท์ แห่งออสเตรีย โดยกัฟรีโล ปรินซีป ในปี 1914 ซึ่งนำไปสู่วิกฤตการณ์เดือนกรกฎาคมและสงครามโลกครั้งที่หนึ่งในที่สุด ในสมัยยูโกสลาเวีย สะพานนี้เป็นที่รู้จักในชื่อ "สะพานปรินซีป" (*Principov most* / Принципов мост) ตั้งชื่อเพื่อเป็นอนุสรณ์แด่ผู้ก่อเหตุลอบปลงพระชนม์

## อ้างอิง

ละติน
หมวดหมู่:สิ่งก่อสร้างในซาราเยโว
ดูน (ภาพยนตร์ พ.ศ. 2564)

***ดูน*** (; มีชื่อบนหน้าจอว่า ***Dune: Part One***) เป็นภาพยนตร์นิยายวิทยาศาสตร์แนวมหากาพย์อเมริกันที่ออกฉายในปี ค.ศ. 2021 กำกับโดย เดอนี วีลเนิฟว์ พร้อมบทภาพยนตร์โดย จอน สเปตส์, เดอนี วีลเนิฟว์ และ อีริก รอธ เป็นครั้งแรกของการวางแผนดัดแปลงสองส่วนจากนวนิยายชื่อเดียวกันปี ค.ศ. 1965 โดยแฟรงค์ เฮอร์เบิร์ต ซึ่งจะครอบคลุมเนื้อหาประมาณครึ่งแรกของหนังสือ ภาพยนตร์เรื่องนี้นำแสดงโดยทีมนักแสดง ได้แก่ ทิโมธี ชาลาเมต์, รีเบคกา เฟอร์กูสัน, โอสการ์ อิซาอัก, จอช โบรลิน, สเต็ลลัน สกอชกวด, เดฟ บอทิสตา, สตีเฟน แมกคินลีย์ เฮนเดอร์สัน, เซ็นเดยา, เดวิด ดัสมอลเชิน, จาง เจิ้น, ชารอน ดันแคน-บริวสเตอร์, ชาร์ลอตต์ แรมพลิง, เจสัน โมโมอา และ ฆาบิเอร์ บาร์เดม

*ดูน* ออกฉายรอบปฐมทัศน์ของโลกในงานเทศกาลภาพยนตร์นานาชาติเวนิสครั้งที่ 78 ในวันที่ 3 กันยายน พ.ศ. 2564 และเข้าฉายในโรงภาพยนตร์ในสหรัฐแบบ 3 มิติในวันที่ 22 ตุลาคม พ.ศ. 2564 โดยวอร์เนอร์บราเธอส์พิกเชอส์ ฉายพร้อมกันบนสตรีมมิ่งเอชบีโอแม็กซ์เปิดบริการ 31 วัน ภาพยนตร์ได้รับการตอบรับที่ดีจากนักวิจารณ์ ทำรายได้ 402 ล้านดอลลาร์สหรัฐ หนึ่งสัปดาห์หลังภาพยนตร์ออกฉาย มีการประกาศสร้าง *[[ดูน ภาคสอง|Dune: Part Two]]* โดยมีกำหนดออกฉายวันที่ 15 มีนาคม พ.ศ. 2567

## นักแสดง
*ทิโมธี ชาลาเมต์ รับบท พอล แอทรีเดส
*รีเบคกา เฟอร์กูสัน รับบท เลดี้ เจสสิก้า แอทรีเดส
*โอสการ์ อิซาอัก รับบท เลโต แอทรีเดส
*จอช โบรลิน รับบท เกอร์นีย์ ฮัลเลค
*สเต็ลลัน สกอชกวด รับบท บารอน วลาดิมีร์ ฮาร์คอนเนน
*เดฟ บอทิสตา รับบท Beast Rabban Harkonnen
*ชารอน ดันแคน-บริวสเตอร์ รับบท ลีต ไคน์ส
*สตีเฟน แมกคินลีย์ เฮนเดอร์สัน รับบท ทูฟีร์ ฮาวาต
*เซ็นเดยา รับบท ชานี
*จาง เจิ้น รับบท ดร.เวลลิงตัน ยูเอ้
*ชาร์ลอตต์ แรมพลิง รับบท Reverend Mother
*เจสัน โมโมอา รับบท ดันแคน ไอดาโฮ
*ฆาบิเอร์ บาร์เดม รับบท สติลการ์
*เดวิด ดัสมอลเชิน รับบท Peter De Vries
*แบ็บ โอลูซานโมกุน รับบท Jamis
*Golda Rosheuvel รับบท Shadout Mapes
*โรเจอร์ หยวน รับบท ร้อยโท แลนวิลล์

## อ้างอิง

## แหล่งข้อมูลอื่น
* 
* 
* 
* 
* 
* 
* 
* ''ดูน'' ที่บ็อกซ์ออฟฟิศโมโจ
* ''ดูน'' ที่เมทาคริติก

หมวดหมู่:ภาพยนตร์อเมริกันที่ออกฉายในปี พ.ศ. 2564
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ไอแมกซ์
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์ที่มีฉากในอนาคต
หมวดหมู่:ภาพยนตร์ที่ถ่ายทำในประเทศจอร์แดน
หมวดหมู่:ภาพยนตร์ที่ถ่ายทำในประเทศนอร์เวย์
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์มหากาพย์อเมริกัน
หมวดหมู่:ภาพยนตร์ผจญภัยบันเทิงคดีแนววิทยาศาสตร์อเมริกัน
หมวดหมู่:ภาพยนตร์เกี่ยวกับครอบครัว
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์ผจญภัยในอวกาศอเมริกัน
หมวดหมู่:ภาพยนตร์ที่สร้างจากนวนิยายอเมริกัน
หมวดหมู่:ภาพยนตร์ที่สร้างจากดูน (แฟรนไชส์)
หมวดหมู่:ภาพยนตร์ที่กำกับโดย เดอนี วีลเนิฟว์
หมวดหมู่:ภาพยนตร์ที่ประพันธ์ดนตรีโดยฮันส์ ซิมเมอร์
หมวดหมู่:ภาพยนตร์ที่มีฉากในทะเลทราย
หมวดหมู่:ภาพยนตร์ที่มีฉากอยู่บนดาวเคราะห์สมมุติ
หมวดหมู่:ภาพยนตร์ที่ถ่ายทำในสหรัฐอาหรับเอมิเรตส์
หมวดหมู่:ภาพยนตร์โดยเลเจนดารีพิกเจอส์
หมวดหมู่:ภาพยนตร์ที่ถ่ายทำในบูดาเปสต์
หมวดหมู่:ภาพยนตร์เอชบีโอแม็กซ์
หมวดหมู่:การสร้างใหม่ของภาพยนตร์อเมริกัน
ประเทศกัมพูชาในพาราลิมปิกฤดูร้อน 2020

**ประเทศกัมพูชา** จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564  คณะกรรมการพาราลิมปิกแห่งประเทศกัมพูชาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา

## จำนวนผู้เข้าแข่งขัน

## กรีฑา

## ดูเพิ่ม
* ประเทศกัมพูชาในพาราลิมปิก
* รายชื่อผู้เชิญธงชาติกัมพูชาในพาราลิมปิก
* รายชื่อนักกีฬากัมพูชาที่ได้รับเหรียญรางวัลพาราลิมปิก

## อ้างอิง

## แหล่งข้อมูลอื่น
* โตเกียว 2020 
* โตเกียว 2020 (IOC)
* คณะกรรมการพาราลิมปิกแห่งชาติญี่ปุ่น
* เว็บไซต์ทางการ


กัมพูชา
วิเยชนิตซา

**ศาลาว่าการกรุงซาราเยโว** () หรือรู้จักในชื่อ **วิเยชนิตซา** () เป็นอาคารที่ทำการหนึ่งของรัฐบาลและจุดน่าสนใจในซาราเยโว ประเทศบอสเนียและเฮอร์เซโกวีนา ออกแบบในปี 1891 โดยกาแร็ล ปาร์ฌีก สถาปนิกชาวเช็ก ปัจจุบันเป็นที่ทำการของนายกเทศมนตรีกรุงซาราเยโว

## อ้างอิง

หมวดหมู่:อาคารรัฐบาลในประเทศบอสเนียและเฮอร์เซโกวีนา
หมวดหมู่:สิ่งก่อสร้างในซาราเยโว
หมวดหมู่:การเผาหนังสือ
วัดหนองโว้ง

**วัดหนองโว้ง** เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลเมืองบางยม อำเภอสวรรคโลก จังหวัดสุโขทัย ที่ดินตั้งวัดเนื้อที่ 76 ไร่ 2 งาน 95.80 ตารางวา มีแม่น้ำยมไหลผ่านด้านหลังวัด 

วัดหนองโว้งตั้งวัดเมื่อ พ.ศ. 2242 เดิมเรียกว่า **วัดหนองโอ่ง** ต่อมาเปลี่ยนเป็นวัดหนองโว้ง เนื่องจากน้ำฝนได้กัดเซาะตลิ่งจนพังจึงทำให้เป็นเว้าโค้ง ได้รับพระราชทานวิสุงคามสีมา เมื่อพ.ศ. 2399 ได้รับการสถาปนาขึ้นเป็นพระอารามหลวง ตั้งแต่วันที่ 22 มีนาคม พ.ศ. 2536 ด้านการศึกษา ทางวัดได้เปิดสอน พระปริยัติธรรมทั้งแผนกธรรมและแผนกบาลี กับทั้งแผนกสายสามัญ โดยมีโรงเรียน คือ โรงเรียนวัดหนองโว้งวิทยา เป็นโรงเรียนพระปริยัติธรรมแผนกสามัญศึกษา ประจำอำเภอสวรรคโลก ตั้งแต่ พ.ศ. 2537 เปิดสอนตามหลักสูตรโรงเรียนพระปริยัติธรรมแผนกสามัญศึกษา มัธยมศึกษาตอนต้น ตอนปลาย พ.ศ. 2534 สังกัดกรมการศาสนา กระทรวงศึกษาธิการ สอนตามหลักสูตรการศึกษาขั้นพื้นฐาน 2544 สังกัดกองพุทธศาสนศึกษา สำนักงานพระพุทธศาสนาแห่งชาติ

วัดหนองโว้งมีปูชนียวัตถุที่สำคัญ คือ พระพุทธรูปหลวงพ่อสองพี่น้อง เป็นพระพุทธรูปสมัยสุโขทัย ปางมารวิชัย 2 องค์ เนื้อทองสำริด ขนาดหน้าตักกว้าง 39 นิ้ว และ 31.9 นิ้ว ตามลำดับ พบเมื่อ พ.ศ. 2456 โดยชาวบ้านหนองโว้งได้บุกถางป่าบริเวณบ้านปากน้ำซึ่งอยู่ห่างจากบ้านหนองโว้งประมาณ 4 กิโลเมตร พบซากอุโบสถเก่าซึ่งหักพังเป็นเนินดินสูง ลักษณะคล้ายจอมปลวก มีต้นไม้และเถาวัลย์ปกคลุมหนาแน่น เมื่อขุดดินจึงพบพระพุทธรูปจำนวน 4 องค์ องค์ใหญ่ 2 องค์ และองค์เล็ก 2 องค์ ชาวบ้านได้มอบให้พระอุปัชฌาย์พุกเจ้าอาวาสวัดหนองโว้งสมัยนั้น 2 องค์ ส่วนอีก 2 องค์ ได้อัญเชิญไปประดิษฐานไว้ที่วัดปากน้ำ หลวงพ่อสองพี่น้องนั้นแต่เดิมได้อัญเชิญพระพุทธรูปที่ได้มาประดิษฐานไว้ที่มณฑปเนื่องจากยังมิได้ก่อสร้างพระวิหาร ต่อมาจึงได้สร้างพระวิหารเมื่อ พ.ศ. 2472 เพื่อประดิษฐาน ทุกปีจะมีงานฉลองพระพุทธรูป โดยกำหนด ขึ้น 12 ค่ำ ถึง 15 ค่ำและแรม 1 ค่ำ เดือนสามของทุกปี

## อ้างอิง

หนองโว้ง
หนองโว้ง
หนองโว้ง
หมวดหมู่:โบราณสถานในจังหวัดสุโขทัย
การฉีดวัคซีนโควิด-19 ในดินแดนปาเลสไตน์

**การฉีดวัคซีนโควิด-19 ในดินแดนปาเลสไตน์** โดยองค์การบริหารแห่งชาติปาเลสไตน์ ได้เริ่มการรณรงค์ในวันที่ 2 กุมภาพันธ์ พ.ศ. 2564 โดยรัฐมนตรีกระทรวงสาธารณสุขปาเลสไตน์ พญ. มัย อัล-คัยลา ได้รับวัคซีนเข็มแรกพร้อมกับเจ้าหน้าที่กระทรวงสาธารณสุขที่ทำงานในศูนย์บำบัด คัดกรอง และคัดแยกโรคโควิด-19 ในเมืองรอมัลลอฮ์ การขนส่งวัคซีนชุดแรกมาถึงฉนวนกาซาในวันที่ 17 ของเดือนเดียวกัน หลังจาก "การอนุมัติจากระดับการเมือง" ให้อิสราเอลผ่านเข้ามาได้

อิสราเอลซึ่งมีอำนาจโดยพฤตินัยในดินแดนปาเลสไตน์ ได้เริ่มโครงการฉีดวัคซีนเมื่อปลายปี พ.ศ. 2563 ซึ่งองค์กรทางด้านสิทธิมนุษยชนกล่าวว่า อิสราเอลมีหน้าที่รับผิดชอบในการฉีดวัคซีนให้ชาวปาเลสไตน์ที่อยู่ภายใต้การยึดครอง กลุ่มดังกล่าวเน้นว่าอิสราเอลต้องให้ชาวปาเลสไตน์เข้าถึงวัคซีนชนิดเดียวกับที่ผู้ตั้งถิ่นฐานชาวยิวได้รับ โดยอ้างถึงกฎหมายระหว่างประเทศที่กำหนดความรับผิดชอบของหน่วยงานที่ทำการยึดครอง

อย่างไรก็ตาม อิสราเอลได้จำกัดการฉีดวัคซีนให้กับคนงานชาวปาเลสไตน์ในเขตตั้งถิ่นฐานของชาวยิวที่สร้างขึ้นบนดินแดนเวสต์แบงก์ นักเคลื่อนไหวด้านสิทธิมนุษยชนอธิบายว่าการเคลื่อนไหวดังกล่าวเป็น “โอกาสราคาถูก” ในการสร้างแรงสนับสนุนทางการเมือง ทางการอิสราเอลพยายามปกป้องผู้อยู่อาศัยชาวยิวจากการปะปนกับคนงาน และทำการประชาสัมพันธ์ว่าคนงาน 100,000 คนได้รับการฉีดวัคซีนในโครงการดังกล่าว

องค์การบริหารแห่งชาติปาเลสไตน์ได้อนุมัติให้ดำเนินการฉีดวัคซีนสปุตนิกของรัสเซียจำนวน 2 ล้านโดส โดยได้รับงบประมาณจากโครงการโคแว็กซ์ ผ่านองค์การสหประชาชาติ องค์การบริหารแห่งชาติปาเลสไตน์ถูกวิพากษ์วิจารณ์ว่าล้มเหลวตั้งแต่ต้นในการเรียกร้องให้หน่วยงานด้านสาธารณสุขจัดหาวัคซีนให้กับชาวปาเลสไตน์ทั้งหมด และการจัดการผู้ไม่สมควรได้รับการฉีดวัคซีนที่ใช้อภิสิทธิ์
[thumb|200px|ป้ายศูนย์ฉีดวัคซีนในเมือง[รอมัลลอฮ์]]
[thumb|200px|อาคารศูนย์ฉีดวัคซีนเมือง[ซัลฟีต เขตเวสต์แบงก์]]

## การอนุมัติวัคซีน
### วัคซีนสปุตนิกวี
วันที่ 11 มกราคม พ.ศ. 2564 กองทุนเพื่อการลงทุนโดยตรงของรัสเซีย () ได้ประกาศว่ากระทรวงสาธารณสุขปาเลสไตน์ได้ขึ้นทะเบียนวัคซีนสปุตนิกวี เพื่อใช้ในกรณีฉุกเฉิน จึงเป็นดินแดนแรกในตะวันออกกลางที่ขึ้นทะเบียนวัคซีนดังกล่าว

### วัคซีนสปุตนิกไลต์
เมื่อวันที่ 31 พฤษภาคม พ.ศ. 2564 กองทุนเพื่อการลงทุนโดยตรงของรัสเซียได้ประกาศว่ากระทรวงสาธารณสุขปาเลสไตน์ได้ขึ้นทะเบียนวัคซีนสปุตนิกไลต์ ซึ่งเป็นชนิดฉีดครั้งเดียว เพื่อใช้ในกรณีฉุกเฉิน

## อ้างอิง

ปาเลสไตน์
หมวดหมู่:การระบาดทั่วของโควิด-19 ในดินแดนปาเลสไตน์
หมวดหมู่:ดินแดนปาเลสไตน์ในปี พ.ศ. 2564
ราชอาณาจักรนาโปลี (นโปเลียน)

thumb|ธงพลเรือน
**ราชอาณาจักรนาโปลี** (; ; ) หรือ **ราชอาณาจักรเนเปิลส์** () เป็นรัฐบริวารของฝรั่งเศส เมื่อพระเจ้าเฟอร์ดินานด์ที่ 4 และ 7 แห่งนาโปลีและซิซิลี แห่งราชวงศ์บูร์บง อยู่ฝ่ายของสหสัมพันธมิตร ต่อกรกับจักรพรรดินโปเลียน และผลลัพธ์ในทางกลับกันคือพระองค์ถูกขับไล่ออกจากราชอาณาจักรโดยการรุกรานของฝรั่งเศส โฌแซ็ฟ โบนาปาร์ต พี่ชายของจักรพรรดินโปเลียน ได้รับการแต่งตั้งเป็นพระมหากษัตริย์แห่งนาโปลี แทนที่พระเจ้าเฟอร์ดินานด์ โฌแซ็ฟได้รับพระราชทานบรรดาศักดิ์เป็น "เจ้าชายแห่งนาโปลี" เพื่อเป็นมรดกแก่ลูกหลานของโฌแซ็ฟ เมื่อโฌแซ็ฟกลายเป็นพระมหากษัตริย์แห่งสเปนใน ค.ศ. 1808 นโปเลียนแต่งตั้งน้องเขยของเขา ฌออากีม มูว์รา ให้ขึ้นมาเป็นพระมหากษัตริย์แทน ภายหลังมูว์ราโดนถอดถอนโดยการประชุมใหญ่แห่งเวียนนา ใน ค.ศ. 1815 ภายหลังปะทะกับจักรวรรดิออสเตรียในสงครามนาโปลี ซึ่งเขาได้รับความปราชัยอย่างเด็ดขาดในยุทธการตูแร็งติโน

ถึงแม้ว่าพระมหากษัตริย์ของนโปเลียน จะมีชื่อเรียกอย่างเป็นทางการว่า **พระมหากษัตริย์แห่งนาโปลีและซิซิลี** ก็ตาม แต่การที่บริเตนมีอำนาจในทะเลเมดิเตอร์เรเนียนนั้น ทำให้ฝรั่งเศสไม่สามารถเข้าควบคุมดินแดนซิซิลี ที่ซึ่งพระเจ้าเฟอร์ดินานด์ได้หลบหนีไป และอำนาจของจักรวรรดิฯ ถูกจำกัดขอบเขตอยู่ในราชอาณาจักรนาโปลีบนแผ่นดินใหญ่อยู่อย่างเพียงลำพัง ในขณะที่พระเจ้าเฟอร์ดินานด์ ยังคงพำนักอยู่และได้ปกครองดินแดนของราชอาณาจักรซิซิลี

ด้วยจิตวิญญาณแห่งการปรับปรุงให้ทันสมัยในสมัยของการปฏิวัติฝรั่งเศส ระบอบการปกครองของโฌแซ็ฟและมูว์รา จึงได้ดำเนินแผนงานการปฏิรูปอย่างกว้างขว้าง ต่อองค์กรและโครงสร้างของราชอาณาจักรศักดินาโบราณ ในวันที่ 2 สิงหาคม ค.ศ. 1806 ได้มีการยกเลิกระบบศักดินา และสิทธิ์และอภิสิทธิ์ทั้งหมดของชนชั้นขุนนางถูกยกเลิก การเก็บภาษีที่นาก็ได้สิ้นสุดลง และการจัดเก็บภาษีทั้งหมด ก็ค่อย ๆ ถูกควบคุมจากส่วนกลางโดยตรง ในขณะเดียวกัน รัฐบาลก็ได้นำผู้รับจ้างออกจากระบบการจัดเก็บภาษี และชดเชยผู้ที่สูญเสียอภิสิทธิ์ของการเก็บภาษีจากระบบศักดินาด้วยพันธบัตร ระบบไฟถนนสาธารณะระบบแรก ซึ่งจำลองมาจากกรุงปารีส ก็ถูกติดตั้งในเมืองนาโปลีในรัชสมัยของโฌแซ็ฟ เช่นกัน

## อ้างอิง

หมวดหมู่:สงครามนโปเลียน
หมวดหมู่:รัฐบริวารในมหาสงครามฝรั่งเศส
หมวดหมู่:รัฐสิ้นสภาพในประเทศอิตาลี
หมวดหมู่:รัฐและดินแดนที่ก่อตั้งในคริสต์ทศวรรษ 1800
หมวดหมู่:รัฐและดินแดนที่ก่อตั้งในคริสต์ศตวรรษที่ 19
หมวดหมู่:รัฐและดินแดนที่ก่อตั้งในปี พ.ศ. 2349
หมวดหมู่:สิ้นสุดในคริสต์ทศวรรษ 1810
หมวดหมู่:สิ้นสุดในคริสต์ศตวรรษที่ 19
หมวดหมู่:ราชอาณาจักรในอดีต
อาสนวิหารแม่พระบังเกิด (ซาราเยโว)

**โบสถ์อาสนวิหารแม่พระบังเกิด** (; Cathedral Church of the Nativity of the Theotokos) เป็นโบสถ์ออร์ทอดอกซ์เซอร์เบีย ตั้งอยู่ในซาราเยโว เป็นโบสถ์ที่ใหญ่ที่สุดของนิกายในซาราเยโว และเป็นหนึ่งในโบสถ์ที่ใหญ่ที่สุดของนิกาย

อาสนวิหารสร้างขึ้นเพื่อระลึกถึงการสมภพของพระมารดาพระเจ้า สร้างขึ้นในปี 1863 ถึง 1868 สร้างขึ้นด้วยแปลนแบบบาซิลิกาสามส่วน แปลนทรงกางเขน

เมื่อโบสถ์เริ่มก่อสร้างนั้น ซาราเยโวเป็นส่วนหนึ่งของบอสเนียวีลาเยต มณฑลของจักรวรรดิออตโตมัน สร้างขึ้นด้วยเงินมูลค่า 36,000 ดูตาก ซึ่งส่วนใหญ่มากจากการบริจาคของวานิชชาวเซอร์เบียในเมือง นำโดยมาโนยโล เยฟตาโนวิช ผู้บริจาค 2,000 ดูตาก นอกจากนี้ สุลต่านแห่งออตโตมัน อับดูลลาซิซ และเจ้าชายแห่งเซอร์เบีย มีไฮโล โอเบรโนวิช ต่างบริจาคคนละ 5000 ดูตาก นอกจากนี้ซาร์แห่งรัสเซีย อะเล็กซานเดอร์ที่สอง ยังส่งช่างฝีมือระดับสูงมาช่วยก่อสร้างไอคอนโนสเตซิสในโบสถ์ด้วย

## อ้างอิง

หมวดหมู่:โบสถ์อีสเทิร์นออร์ทอดอกซ์ในประเทศบอสเนียและเฮอร์เซโกวีนา
หมวดหมู่:สิ่งก่อสร้างในซาราเยโว
อุทยานประติมากรรมโลกฉางชุน

**อุทยานประติมากรรมโลกฉางชุน** (; ) ตั้งอยู่ในเมืองฉางชุน มณฑลจี๋หลิน ประเทศจีน เป็นอุทยานที่รวบรวมงานศิลปะและประติมากรรมแบบตะวันออกและตะวันตก ที่จัดแสดงอยู่ในภูมิทัศน์ธรรมชาติและดำเนินกิจการเป็นสวนนันทนาการ ได้รับการรับรองว่าเป็นสถานที่ท่องเที่ยวระดับ AAAAA ในประเทศจีน และได้ชื่อว่าเป็นสวนที่มีผลงานประติมากรรมมากที่สุดในโลก คือมีมากถึง 400 ชิ้น จากศิลปิน 270 คน จาก 212 ประเทศทั่วโลก

## ประวัติ
สวนประติมากรรมโลกฉางชุน  ก่อตั้งขึ้นในปี พ.ศ. 2544 และเปิดอย่างเป็นทางการในเดือนกันยายน พ.ศ. 2546 อุทยานครอบคลุมพื้นที่ 92 เฮกตาร์ (575 ไร่) รวมถึงทะเลสาบ 11 เฮกตาร์ (71.5 ไร่) ผสมผสานระหว่างภูมิทัศน์ทางธรรมชาติและภูมิทัศนทางวัฒนธรรม ด้วยแนวคิด "มิตรภาพ ความสงบสุข และฤดูใบไม้ผลิ" สวนแห่งนี้ผสมผสานวัฒนธรรมและศิลปะตะวันออก-ตะวันตกที่เป็นเอกลักษณ์

## แนวคิดและโครงสร้าง
หอคอยประติมากรรมซึ่งสร้างจากแนวคิด "มิตรภาพ สันติภาพ และฤดูใบไม้ผลิ" ได้รับการออกแบบร่วมโดยปรมาจารย์ด้านประติมากรรมที่มีชื่อเสียงในประเทศจีน Ye Shan, Pan He, Cheng Yun Xian, Wang Keqing และ Cao Chunsheng สูง 29.5 เมตร (97) ฟุต) ประกอบด้วยรูปประติมากรรมนูนสูงหญิงสาว ดอกไม้ และนกพิราบแห่งสันติภาพ ล้อมรอบด้วยห้าทวีปห้ากลุ่มของรูปปั้นทองสำริดหล่อและรูปประติมากรรมนูนต่ำหินอ่อนสีขาว ได้รับรางวัลงานการจัดแสดงนิทรรศการผลงานประติมากรรมเมืองแห่งชาติครั้งที่สาม

อาคารพิพิธภัณฑ์ประติมากรรมฉางชุนซึ่งมีพื้นที่ 12,500 ตารางเมตร ตั้งอยู่ภายในสวน ในอาคารมีพื้นที่จัดแสดงนิทรรศการพิเศษ ซึ่งปัจจุบันจัดแสดงงานแกะสลักไม้ Conde ม้าอัฟริกาที่มีมนต์ขลังหลายร้อยชิ้นและประติมากรที่มีชื่อเสียงทั้งชาวจีนและต่างประเทศจำนวนมาก

นอกจากนั้นยังประกอบด้วยอาคารจัดแสดง 4 แห่งภายในสวนได้แก่ หอศิลป์ประติมากรรมฉางชุน, พิพิธภัณฑ์เว่ยเสี่ยวหมิง, พิพิธภัณฑ์ศิลปะแอฟริกันซงซานและฮั่นหรง และพิพิธภัณฑ์ศิลปะประติมากรรมฉางชุน

## งานชิ้นสำคัญ

* Cheng Yun-Xian's "Iron Horse Jin Ge"
* Chen Yun Gang's "Big East to go"
* French sculptor Rodin's "*The Thinker*"
* German sculptor Maisiya Si "safe"
* African Macond wood carving
* "fly"
* "Observer"
* "Nile"
* "Spring Love"
* "Sea Flowers"
* "Pangu"

## อ้างอิง

ฉางชุน
ฉางชุน
หมวดหมู่:ฉางชุน
หมวดหมู่:ประติมากรรมกลางแจ้งในประเทศจีน
วเย็ชนาวาตรา

**เปลวเพลิงนิรันดร์** หรือ **วเย็ชนาวาตรา** (, Вјечна ватра) เป็นอนุสรณ์สถานระลึกถึงเหยื่อของสงครามโลกครั้งที่สองในซาราเยโว ประเทศบอสเนียและเฮเซอร์โกวีนา ตั้งขึ้นเมื่อ 6 เมษายน 1946 วันครบรอบหนึ่งปีของการได้รับอิสระจากการปกครองระยะเวลาสี่ปีโดยนาซีเยอรมนีและโครเอเชียฟาสซิสต์

อนุสรณ์ออกแบบโดยสถาปนิก Juraj Neidhardt และตั้งอยู่ใจกลางกรุงซาราเยโว

## จารึก
จารึกบนผนังของอนุสรณ์ทำเป็นแถบสีที่ตรงกับแถบสามสีในธงชาติของยูโกสลาเวีย จารึกมีเนื้อหาว่า

## อ้างอิง

หมวดหมู่:สิ่งก่อสร้างในซาราเยโว
หมวดหมู่:อนุสาวรีย์ในประเทศบอสเนียและเฮอร์เซโกวีนา
หมวดหมู่:เปลวเพลิงนิรันดร์
หมวดหมู่:อนุสรณ์สถานสงครามโลกครั้งที่สอง
ธรรมบาล

[thumb|[ทางกาภาพพระวัชรปาณีโพธิสัตว์ศิลปะทิเบต เชื่อว่าทรงเป็นธรรมบาล]]
**ธรรมบาล** (; ทิเบต: ཆོས་སྐྱོང་ (), จีน: **達磨波羅**, **[[:zh:護法神|護法神]]**, 護法鬼神, 諸天鬼神, 護法龍天, 諸天善神, ) เป็นเทพโกรธวิฆนันตกะในศาสนาพุทธ ความหมายของธรรมบาลคือ "ผู้ปกป้องธรรม" หรืออาจแปลเป็น "ผู้ปกป้องกฎ" (ธรรมแปลว่ากฎ) ธรรมบาลแบ่งออกเป็นสองแบบ คือ ผู้พิทักษ์ทางโลก และผู้พิทักษ์ทางปัญญา มีเพียงแบบหลังเท่านั้นที่เป็นสิ่งมีชีวิตซึ่งบรรลุแล้ว

ในธรรมเนียมมหายานและตันตระ โดยทั่วไปแสดงประติมานวิทยาของธรรมบาลในรูปที่มีความดุร้ายและโกรธเกรี้ยว ซึ่งมีไว้เพื่อแสดงเจตจำนงในการปกปักษ์ศาสนิกชนและขจัดสิ่งชั่วร้ายออกไป ธรรมบาลจัดเป็นหนึ่งใน *[[อัษฏคัตยะ]]* (อมนุษย์แปดจำพวก) ซึ่งที่เหลือคือครุฑ, เทวดา, นาค, ยักษ์, คนธรรพ์ อสูร, กินนร และ มโหราคะ

ส่วนในประติมานวิทยาของวัชรยานและทางกา ธรรมบาลมีลักษณะน่ากลัว มีหลายหัว หลายมือ หลายเท้า, มีผิวกายน้ำเงิน ดำ หรือแดง มีเขี้ยว และแสดงออกอย่างดุร้าย ทั้งนี้ความดุร้ายนี้แสดงออกเพื่อประโยชน์ของศาสนิกชนทั้งนั้น

ปรากฏหลักฐานการบูชาธรรมบาลในธรรมเนียมทิเบตย้อนไปถึงต้นคริสต์ศตวรรษที่ 8

## อ้างอิง
สำนักแฟรงก์เฟิร์ต

**สำนักแฟรงก์เฟิร์ต** () เป็นสำนักคิดทางทฤษฎีสังคมและปรัชญาแนววิพากษ์ สำนักนี้ก่อตั้งในประเทศเยอรมนีในช่วงสาธารณรัฐไวมาร์ ซึ่งมีรากฐานทางด้านวิชาการอยู่ที่สถาบันวิจัยสังคมของมหาวิทยาลัยเกอเทอแห่งแฟรงก์เฟิร์ต ประกอบด้วยปราชญ์, นักวิชาการ, นักปรัชญา และผู้ที่ไม่ชื่นชอบระบบเศรษฐกิจสังคมแบบผสม (ทุนนิยม, ฟาสซิสต์, คอมมิวนิสต์) มีจุดมุ่งหมายเพื่อทำการตรวจสอบทฤษฎีสังคมที่มีอยู่แล้ว, พัฒนาทฤษฎีแนวใหม่ขึ้นมาโดยใช้หลักการ "วิพากษ์" (critical) อันเป็นแนวทางสำคัญของสำนัก และบูรณาการความรู้จากสหสาขาวิชาเป็นองค์ความรู้ใหม่เพื่อใช้วิเคราะห์ปัญหาสังคมร่วมสมัย โดยใช้ทฤษฎีลัทธิมาคส์เป็นแกนหลักของการศึกษาเพื่ออธิบายสภาพเงื่อนไขทางสังคมให้กระจ่างชัดยิ่งขึ้น นักคิดคนสำคัญสุดของสำนักนี้คือเยือร์เกิน ฮาเบอร์มัส

นักทฤษฎีของสำนักแฟรงก์เฟิร์ต พยายามอธิบายความล้มเหลวของการปฏิวัติโดยชนกรรมาชีพในยุโรปตะวันตกภายหลังสงครามโลกครั้งที่หนึ่ง จนถึงการเรืองอำนาจของระบอบนาซี พวกเขามุ่งเน้นการวิพากษ์เพื่อตั้งคำถามกับสังคม พวกเขาเชื่อว่าการวิพากษ์จะนำไปสู่ความเปลี่ยนแปลงทางสังคม

## นักทฤษฎี

## อ้างอิง

หมวดหมู่:ทฤษฎีแนววิพากษ์
หมวดหมู่:วัฒนธรรมศึกษา
หมวดหมู่:ปรัชญาการเมือง
หมวดหมู่:ปรัชญาสังคม
หมวดหมู่:มหาวิทยาลัยเกอเทอแห่งแฟรงก์เฟิร์ต
โทนี ข่าน

**โทนี่ ข่าน** (Tony Khan) เกิด 10 ตุลาคม ค.ศ. 1982 เป็นนักธุรกิจและผู้บริหารกีฬาที่รู้จักกันดีในวงการ อเมริกันฟุตบอล ,มวยปล้ำอาชีพ และซอกเกอร์ เป็นเจ้าของร่วมทีม Jacksonville Jaguars ของเนชันแนลฟุตบอลลีก (NFL) และFulham F.C. ของอีเอฟแอลแชมเปียนชิป ข่านยังเป็นที่รู้จักในฐานะผู้ก่อตั้ง, เจ้าของร่วม, ประธาน, และ CEO ของสมาคมมวยปล้ำอาชีพAll Elite Wrestling

โทนี่ ข่าน เป็นลูกชายของนักธุรกิจ Shahid Khan โดยได้ซื้อทีมต้องจากบิดาJacksonville Jaguars ในปี 2011 และFulham F.C. ในปี 2013

นอกจากบทบาทด้านการบริหารกีฬา โทนี่ ข่าน ยังมีส่วนสำคัญในการพัฒนาแนวทางการจัดการทีมและการวิเคราะห์ข้อมูลเชิงลึก โดยเขาดำรงตำแหน่ง Chief Football Strategy Officer ให้กับ Jacksonville Jaguars และผู้อำนวยการฝ่ายวิเคราะห์ของ Fulham F.C. เขาได้รับการยอมรับว่าเป็นผู้บุกเบิกการนำเทคโนโลยีและสถิติมาประยุกต์ใช้ในวงการกีฬาอย่างมีประสิทธิภาพ ทั้งในระดับสโมสรฟุตบอลและมวยปล้ำอาชีพ

## รางวัล
****[[Wrestling Observer Newsletter]]***
**Promoter of the Year (2019, 2020)
**Best Booker (2020)

## อ้างอิง

## แหล่งข้อมูลอื่น
*Fulham F.C. bio
*Jacksonville Jaguars bio
*
*

หมวดหมู่:บุคคลที่เกิดในปี พ.ศ. 2525
หมวดหมู่:นักธุรกิจกีฬาชาวอเมริกัน
หมวดหมู่:บุคคลที่ยังมีชีวิตอยู่
ประเทศโปแลนด์ในพาราลิมปิกฤดูร้อน 2020

**ประเทศโปแลนด์** จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564  คณะกรรมการพาราลิมปิกแห่งประเทศโปแลนด์ได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 89 คน เข้าร่วมการแข่งขันใน 12 ชนิดกีฬา

## จำนวนผู้เข้าแข่งขัน

## แบดมินตัน

## ดูเพิ่ม
* ประเทศโปแลนด์ในพาราลิมปิก
* รายชื่อผู้เชิญธงชาติโปแลนด์ในพาราลิมปิก
* รายชื่อนักกีฬาโปแลนด์ที่ได้รับเหรียญรางวัลพาราลิมปิก

## อ้างอิง

## แหล่งข้อมูลอื่น
* โตเกียว 2020 
* โตเกียว 2020 (IOC)
* คณะกรรมการพาราลิมปิกแห่งชาติญี่ปุ่น
* เว็บไซต์ทางการ


โปแลนด์
อาซูซะ อากาเนะ

**อาซูซะ อากาเนะ** (; ; ชื่อเล่น: อาซูเนียน; 14 มีนาคม ค.ศ. 1994 – ) เป็นกราเวียร์ไอดอล, ผู้มีชื่อเสียงทางโทรทัศน์ และอดีตนักแสดงเอวีชาวญี่ปุ่น ซึ่งเธอเกิดที่โตเกียว

## ประวัติและชีวิตส่วนตัว
ในบล็อกของเธอเมื่อวันที่ 23 พฤษภาคม ค.ศ. 2013 ได้มีการประกาศว่าจะมีการเปิดตัวผลงานเอวีผูกขาดสำหรับบริษัทไอเดียพอกเกตในวันที่ 19 มิถุนายน

งานอดิเรกของเธอคือการนอนและการกิน ส่วนอาหารที่เธอขอบคือช็อกโกแลต

## ผลงาน
### อิมเมจดีวีดี
* อาซูเนียน (31 สิงหาคม ค.ศ. 2012 โดยบริษัททาเกโชโบ)
* นิวคิส (23 พฤศจิกายน ค.ศ. 2012 โดยบริษัทสไปซ์วิชวล)
* สึโบมิโนะซากูโกโระ (22 กุมภาพันธ์ ค.ศ. 2013 โดยบริษัทสไปซ์วิชวล) : วิดีโอภาพเปลือย

## การปรากฏตัว
### เน็ต
* ยูสตรีม *อาซูเนียนเนียน*

## อ้างอิง

## แหล่งข้อมูลอื่น
* （2013年6月23日以降更新停止中）

หมวดหมู่:ไอดอลประเภทกราวียัวร์ชาวญี่ปุ่น
หมวดหมู่:นักแสดงหนังโป๊หญิงชาวญี่ปุ่น
หมวดหมู่:นักแสดงหญิงค่ายไอเดียพอกเกต
หมวดหมู่:บุคคลจากมหานครโตเกียว
สวนประติมากรรมจิ้งอัน

**สวนประติมากรรมจิ้งอัน** (; ) เป็นสวนประติมากรรม ตั้งอยู่ทางตะวันออกของในเขตจิ้งอัน ของเซี่ยงไฮ้ ประเทศจีน มีพื้นที่ทั้งหมดประมาณ 65,000 ตารางเมตร สวนประติมากรรมนี้อยู่ในพื้นที่เดียวกันกับพิพิธภัณฑ์ประวัติศาสตร์ธรรมชาติเซี่ยงไฮ้ และไม่ไกลจากถนนหนานจิงซี

## ประวัติ
สวนระยะแรก มีพื้นที่ 30,000 ตารางเมตร เริ่มก่อสร้างในเดือนตุลาคม  พ.ศ. 2550 แล้วเสร็จในปี พ.ศ.2551 ต่อมาในเดือนเมษายน พ.ศ.2553 การขยายพื้นที่สวนระยะที่สองแล้วเสร็จสมบูรณ์

ในเดือนเมษายน 2558 ของพิพิธภัณฑ์ประวัติศาสตร์ธรรมชาติเซี่ยงไฮ้ เปิดอย่างเป็นทางการ ภายในพื้นที่สวนประติมากรรมจิ้งอัน

## ผังภายในสวน

### พื้นที่ชมทัศนียภาพสวนบ๊วย
พื้นที่ชมทัศนียภาพสวนบ๊วย (梅园景区) ใช้แนวคิดของการทำสวนแบบดั้งเดิมผสมผสานการจัดแสดงแบบสวนสมัยใหม่ ที่สร้างขึ้นในพื้นที่เกือบหนึ่งหมื่นตารางเมตร จุดเด่นคือกำแพงหินสลักวัฒนธรรม "การชมดอกเหมย์บาน" (ดอกบ๊วย) ซึ่งมีประวัติยาวนานกว่า 1,700 ปี

### พื้นที่แกเลอรีด้านใต้
พื้นที่แกเลอรีด้านใต้ (长廊南广场; South Square Gallery) ติดกับทางเข้าที่ 1 ของสวนประติมากรรมจิ้งอัน เป็นทางเดินยาวที่รายรอบด้วยต้นซากุระ วลาที่ดีที่สุดในการดูดอกซากุระบานคือ เดือนมีนาคม

### แถบไม้ดอก
อยู่ในช่วงกลางของสวนประติมากรรม ตกแต่งด้วยไม้ดอกในแต่ละฤดู หลากหลายชนิดจากทั่วโลก


ไฟล์:Jingan Sculpture Garden Made from kick boards boogie boards and bicylcel frames Shanghai China (43896376400).jpg|อาคารโค้งด้านหลังสระ คือ พิพิธภัณฑ์ประวัติศาสตร์ธรรมชาติเซี่ยงไฮ้
ไฟล์:Jing'an, Shanghai, China - panoramio.jpg
ไฟล์:Jing'an Sculpture Park, Shanghai, China (December 2015) - 33.JPG
ไฟล์:Jing'an Sculpture Park, Shanghai, China (December 2015) - 01.JPG
ไฟล์:Jing'an Sculpture Park, Shanghai, China (December 2015) - 22.JPG
ไฟล์:Jing'an Sculpture Park, Shanghai, China (December 2015) - 21.JPG


## อ้างอิง

จิ้งอัน
หมวดหมู่:ประติมากรรมกลางแจ้งในประเทศจีน
หมวดหมู่:สิ่งก่อสร้างในเซี่ยงไฮ้
วัดไทยวัฒนาราม

**วัดไทยวัฒนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าสายลวด อำเภอแม่สอด จังหวัดตาก มีที่ดินตั้งวัดเนื้อที่ 11 ไร่ 1 งาน 90 ตารางวา พื้นที่ตั้งวัดเป็นที่ราบสูงอยู่ท่ามกลางหมู่บ้านมีกำแพงวัดล้อมรอบบริเวณที่ตั้งวัด

วัดไทยวัฒนารามตั้งวัดเมื่อ พ.ศ. 2445 เดิมชื่อ **วัดแม่ตาว** ตามชื่อหมู่บ้าน หรืออีกชื่อคือ **วัดแม่ตาวเงี้ยว** หรือ **วัดไทยใหญ่** ต่อมาได้เปลี่ยนเป็น "วัดไทยวัฒนาราม" เมื่อวันที่ 17 มกราคม พ.ศ. 2499 ได้รับพระราชทานวิสุงคามสีมาวันที่ 23 สิงหาคม พ.ศ. 2499 มีพระอูเกตะละ จากเมืองสี่ป้อ รัฐฉาน ประเทศพม่า เป็นเจ้าอาวาสรูปแรก ครั้นในปี พ.ศ. 2500 กระทรวงศึกษาธิการได้ประกาศให้วัดนี้เป็นวัดพระพุทธศาสนา

อาคารเสนาสนะที่สำคัญ ได้แก่ อุโบสถกว้าง 15 เมตร ยาว 20 เมตร สร้าง พ.ศ. 2502 กุฏิสงฆ์ จำนวน 2 หลัง เป็นอาคารคอนกรีต 2 ชั้น 1 หลัง อาคารไม้ชั้นเดียว 1 หลัง และศาลาการเปรียญกว้าง 21 เมตร  ยาว 35 เมตร สร้าง พ.ศ. 2514 ปูชนียวัตถุ ได้แก่ พระประธาน *พระพุทธมหามุณี* ซึ่งเป็นพระพุทธรูปที่จำลองมาจากพระพุทธมหามุณี พระเพลากว้าง 5 ศอก 1 ฟุตเศษ วัดยังมีรูปปั้นหงส์สีทองและเจดีย์โกนวินทรงเครื่องสีทอง รวมถึงเป็นที่ตั้งของพิพิธภัณฑ์พระพุทธศาสนา ซึ่งเป็นอาคารชั้นเดียวจัดแสดงความเป็นมาของการเผยแผ่พระพุทธศาสนา ภายในยังเป็นที่ประดิษฐาน พระพุทธรูปหินอ่อนศิลปะแบบพม่าทั้งแบบทรงเครื่องและไม่ได้ทรงเครื่องจำนวนมาก

## อ้างอิง

ไทยวัฒนาราม
เทสลาพาวเวอร์แพ็ก

**เทสลาพาวเวอร์แพ็ก** () เป็นผลิตภัณฑ์กักเก็บพลังงานแบบอยู่กับที่สำหรับแบตเตอรี่ลิเธียมไอออนแบบชาร์จไฟได้ มีไว้สำหรับธุรกิจหรือโครงการขนาดเล็กจากระบบสาธารณูปโภคด้านพลังงาน อุปกรณ์ดังกล่าวผลิตโดยเทสลาเอนเนอร์ยี ซึ่งเป็นบริษัทในเครือด้านพลังงานสะอาดของบริษัทเทสลา พาวเวอร์แพ็กจัดเก็บไฟฟ้าไว้สำหรับการเปลี่ยนโหลดเวลาใช้งาน, พลังงานสำรอง, การตอบสนองความต้องการ, ไมโครกริด, การรวมพลังงานหมุนเวียน, การควบคุมความถี่ และการควบคุมแรงดันไฟฟ้า พาวเวอร์แพ็กต้นแบบเครื่องแรกได้รับการติดตั้งในปี พ.ศ. 2555 ณ ที่ตั้งของลูกค้าอุตสาหกรรมไม่กี่ราย

เทสลาเอนเนอร์ยียังมีอุปกรณ์เก็บพลังงานแบตเตอรี่อื่น ๆ เช่น พาวเวอร์วอลล์สำหรับใช้ในบ้าน และเมกาแพ็กสำหรับใช้เป็นโครงข่ายไฟฟ้า

## ประวัติ
ความสำเร็จของการติดตั้งพาวเวอร์แพ็กในช่วงแรกทำให้เทสลาประกาศในเดือนเมษายน พ.ศ. 2558 ว่าจะใช้เทคโนโลยีของตนกับพาวเวอร์วอลล์ซึ่งเป็นระบบกักเก็บพลังงานภายในบ้าน

## อ้างอิง

หมวดหมู่:เทสลา
เอนเดฟเวอร์ (บริษัท)

**เอนเดฟเวอร์ กรุ๊ป โฮลดิ้งส์ อิงค์** ( เดิมชื่อ **William Morris Endeavour Entertainment**; **WME** หรือ **WME-IMG**) หรือเรียกโดยทั่วไปว่า **เอนเดฟเวอร์** เป็นบริษัทโฮลดิ้งสัญชาติอเมริกันของผู้มีพรสวรรค์และหน่วยงานสื่อ โดยมีสำนักงานหลักในเบเวอร์ลีฮิลส์ รัฐแคลิฟอร์เนีย สหรัฐ บริษัทก่อตั้งขึ้นในเดือนเมษายน พ.ศ. 2552 หลังจากการควบรวมกิจการของ วิลเลียมมอร์ริสเอเยนซี่ และ เอนเดฟเวอร์ทาเลนต์เอเยนซี่ดั้งเดิม เอนเดฟเวอร์เป็นตัวแทนของศิลปินในภาพยนตร์ โทรทัศน์ เพลง ละครเวที สื่อดิจิทัล และสิ่งพิมพ์ นอกจากนี้ยังเป็นตัวแทนของ NFL และ NHL เอนเดฟเวอร์เป็นเจ้าของ อัลติเมตไฟติงแชมเปียนชิป และเคยเป็นเจ้าขององค์กรนางงามจักรวาล ระหว่างปี พ.ศ. 2558–2565 ก่อนขายกิจการให้กับเจเคเอ็น โกลบอล กรุ๊ป ของประเทศไทย

## อ้างอิง

## แหล่งข้อมูลอื่น
* 
* WME Foundation Website
* WME Speakers Website

หมวดหมู่:บริษัทการบันเทิงของสหรัฐ
หมวดหมู่:บริษัทอเมริกันที่ก่อตั้งในปี พ.ศ. 2552
หมวดหมู่:บริษัทผู้ถือหุ้นของสหรัฐ
หมวดหมู่:อัลติเมทไฟต์ติงแชมเปียนชิพ
หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2564
หมวดหมู่:การควบรวมและเข้าซื้อกิจการในปี พ.ศ. 2568
วัดโคกสวย

**วัดโคกสวย**  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกเจริญ อำเภอทับปุด จังหวัดพังงา ปัจจุบันเจ้าอาวาสคือพระครูกิตติธรรมธัช และเป็นเจ้าคณะตำบลทับปุด อำเภอทับปุด จังหวัดพังงา

วัดโคกสวยสร้างขึ้นเป็นวัดเมื่อ พ.ศ. 2420 โดยมีพ่อท่านรักษ์เป็นพระธุดงค์จากจังหวัดพัทลุง มาพำนักอยู่ที่ใต้ต้นตะเคียนซวยยึดเป็นที่พักสงฆ์ ต่อมาชาวบ้านอันมีนายเถื่อน นางทรัพย์ ณ ตะกั่วทุ่ง เป็นผู้นำได้ร่วมใจกันสร้างเป็นวัดขึ้นมาและให้ชื่อว่า **วัดโคกซวย** ต่อมาไดเปลี่ยนนามใหม่เป็น "วัดโคกสวย" เพื่อให้มีความหมายที่ไพเราะยิ่งขึ้น เนื่องจากชาวบ้านเข้าใจว่าคำว่า "ซวย" เป็นความหมายไม่ดี แต่แท้จริงแล้วคำว่า "ซวย" หมายถึง ไม้ตะเคียนซวย 

วัดได้รับพระราชทานวิสุงคามสีมาเมื่อวันที่ 4 สิงหาคม พ.ศ. 2465 เขตวิสุงคามสีมากว้าง 10 เมตร ยาว 18 เมตร ได้ผูกพัทธสีมาเมื่อวันที่ 4 กรกฎาคม พ.ศ. 2468 ทางการศึกษาทางวัดเปิดสอนพระปริยัติธรรมตั้งแต่ พ.ศ. 2475 นอกจากนี้ยังได้ใน้ทางราชการสร้างโรงเรียนประถมศึกษาขึ้นในที่วัดอีกด้วย

สิ่งก่อสร้างได้แก่ อุโบสถหลังเก่ากว้าง 10 เมตร ยาว 18 เมตร สร้าง พ.ศ. 2450 โครงสร้างเป็นอาคารไม้ไม่มีฝาผนัง ศาลาการเปรียญกว้าง 15 เมตร ยาว 28 เมตร สร้าง พ.ศ. 2526 โครงสร้างคอนกรีตเสริมเหล็ก หอฉันกว้าง 15 เมตร ยาว 22 เมตร สร้าง พ.ศ. 2469 เป็นอาคาร 2 ชั้น ชั้นล่างสำหรับเก็บวัสดุ กุฏิสงฆ์จำนวน 9 หลัง โครงสร้างเป็นอาคารไม้ยกพื้นสูง สำหรับปูชนียวัตถุมี พระประธานในอุโบสถพร้อมด้วยอัครสาวก สร้างขึ้นเมื่อ พ.ศ. 2455 นอกจากนี้มีรูปเหมือนพระครูสิริวัฒนกิจ (พ่อท่านรักษ์) อดีตเจ้าอาวาส หล่อขึ้นไว้เป็นอนุสาวรีย์อีกด้วย

## รายนามเจ้าอาวาส
* พ่อท่านรักษ์ พ.ศ. 2420–2427
* พระครูกัลยาณวิจารณ์ (ท่านเกตุ) พ.ศ. 2447–2469
* พระครูสิริวัฒนกิจ (พ่อท่านรักษ์) พ.ศ. 2469–2498
* พระครูพิทักษ์ธรรมวงศ์ (พระมนาอนันต์) พ.ศ. 2500–2524
* พระปลัดแข้ง ธัมมโชโต พ.ศ. 2524–
* พระครูกิตติธรรมธัช

## อ้างอิง

โคกสวย
หมวดหมู่:โบราณสถานในจังหวัดพังงา
หมวดหมู่:สิ่งก่อสร้างในอำเภอทับปุด
ตำบลโฆบรีซ

**โฆบรีซ** () เป็นตำบลในอำเภอกลาง เทศมณฑลแอร์แซนจอน จังหวัดฟอร์ส ประเทศอิหร่าน แบ่งออกเป็น 23 หมู่บ้าน จากสำมะโน พ.ศ. 2549 ตำบลนี้มีประชากร 6,338 คนใน 1,479 ครัวเรือน

## อ้างอิง
วัดสุวรรณคูหา (จังหวัดพังงา)

**วัดสุวรรณคูหา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระโสม อำเภอตะกั่วทุ่ง จังหวัดพังงา ที่ดินตั้งวัดเนื้อที่ 20 ไร่ พื้นที่ตั้งวัดเป็นบริเวณภูเขาถ้ำ 

## ประวัติ
วัดสุวรรณคูหาเป็นวัดที่ไม่ปรากฏประวัติการสร้างที่แน่ชัด มีเพียงเรื่องเล่าต่อกันมาว่า มีพระธุดงค์และสามเณรได้มาจำวัดที่วัดบน (ปัจจุบันเป็นวัดร้าง) ซึ่งอยู่คนละฝั่งคลองกับเขาถ้ำและพบว่าเขาหินปูนแห่งนี้มีถ้ำอยู่ตามเชิงเขา จึงได้เข้าไปพำนักอยู่และปรับปรุงเป็นวัดขึ้นมา เรียกว่า **วัดถ้ำ** 

จนกระทั่ง พ.ศ. 2344 พระยาบริสุทธิ์โลหะภูมินทราธิบดี (ถิ่น) ผู้สำเร็จราชการเมืองตะกั่วทุ่งกับพระเพชรคีรีศรีพิไชยสงคราม ปลัดเมือง ทั้งสองท่านเป็นบุตรสืบสกุลของพระยาโลหะภูพิสัย (พระตะกั่วทุ่ง ขุนดำ) ได้คิดบูรณะปฏิสังขรณ์วัดขึ้น โดยปรากฏหลักฐานเป็นศิลาจารึกภายในถ้ำ มีใจความสรุปได้ว่าพระยาบริสุทธิ์โลหภูมินทราธิบดี (ถิ่น) ผู้ว่าราชการเมืองตะกั่วทุ่งพระเพชรคีรีศรีพิไชยสงคราม (เหม็น) ปลัดเมืองผู้น้องได้ร่วมกันบูรณะปฏิสังขรณ์วัดโดยขุดลอกตกแต่งพื้นถ้ำ และก่อสร้างปูชนียวัตถุภายในถ้ำมีพระพุทธรูปปางต่าง ๆ ทั้งเล็กและใหญ่ ก่อพระปรางค์เพื่อบรรจุอัฐิบรรพบุรุษเมื่อสำเร็จแล้ว จึงได้จัดงานฉลองในปี พ.ศ. 2401 

เมื่อครั้งพระบาทสมเด็จพระจุลจอมเกล้าเจ้าอยู่หัวเสด็จประพาสแหลมมลายู พระองค์เสด็จมาประพาสที่วัดสุวรรณคูหา เมื่อวันที่ 2 พฤษภาคม ร.ศ. 109 (พ.ศ. 2433) ทรงพระราชทานพระปรมาภิไธยย่อไว้บนผนังถ้ำว่า จปร. 109 (ภายหลังปรากฏจารึกพระปรมาภิไธยย่อ ในรัชกาลต่าง ๆ ทั้งพระนามพระบรมวงศานุวงศ์ เจ้านายและข้าราชการชั้นผู้ใหญ่เพิ่มขึ้นอีกเป็นจำนวนมาก) นอกจากนั้นพระบาทสมเด็จพระมงกุฎเกล้าเจ้าอยู่หัว เมื่อคราวเสด็จหัวเมืองปักษ์ใต้ พระองค์ได้ประทับเสวยพระกระยาหารกลางวันที่ถ้ำแจ้ง (ถ้ำในเขตวัดสุวรรณคูหา) วัดได้รับพระราชทานวิสุงคามสีมา เมื่อวันที่ 13 กุมภาพันธ์ พ.ศ. 2496

## อาคารเสนาสนะ
thumb|พระพุทธรูปในถ้ำ
อาคารเสนาสนะที่สำคัญ ได้แก่ อุโบสถ สร้าง พ.ศ. 2496 ศาลาการเปรียญ สร้าง พ.ศ. 2516 หอฉัน กุฏิสงฆ์ สำหรับปูชนียวัตถุ มีพระประธานในอุโบสถ ปางมารวิชัย พระพุทธรูปปางต่าง ๆ จำนวน 33 องค์ พระมหากัสสป ยืน 1 องค์ พระพุทธบาทจำลอง อนุสาวรีย์ วัดมีโบราณวัตถุ เช่น ศิลาจารึกของพระยาบริสุทธิ์โลหภูมินทราธิบดี (ถิน) 1 แผ่น ปรางค์บรรจุอัฐิตระกูล ณ ตะกั่วทุ่ง เจดีย์เล็กหน้าถ้ำ ใบเสมา บานประตูถ้ำ 2 แผ่น สิงโตจีนกระเบื้อง และมีเครื่องเบญจรงค์ต่าง ๆ  

## ถ้ำ
บริเวณที่ตั้งวัดมีภูเขา ซึ่งมีถ้ำใหญ่น้อย ถ้ำที่สำคัญ ได้แก่ ถ้ำใหญ่ ถ้ำแจ้ง ถ้ำมืด และถ้ำแก้ว เป็นแหล่งโบราณคดีที่ใช้เป็นที่พักอาศัยชั่วคราวของกลุ่มชนก่อนประวัติศาสตร์ สมัยหินใหม่ในสังคมเกษตรกรรม พบโบราณวัตถุมากมายภายในถ้ำ มีอายุราว 3,000-4,000 ปี มาแล้ว เช่น ภาชนะดินเผาและเศษภาชนะดินเผา เนื้อหยาบเผาด้วยอุณหภูมิต่ำ มีทั้งผิวเรียบและตกแต่งผิวด้วยลายขูดขีดและลายเรขาคณิต ขวานหินขัด ชนิดมีบ่าและไม่มีบ่า ทำจากหินฟลิ้นท์แจสเปอร์ คาลซิโดนี และหินทราย กำไล ทำจากเปลือกหอย หินทุบเลือกไม้ และลูกปัดสีส้ม ทำจากหินคาร์นีเลียน เปลือกหอยชนิดต่าง ๆ ได้แก่ หอยกาบ หอยแครง หอยน้ำพริก หอยกระดุมจุด หอยหลักควายและหอยติบ

## อ้างอิง

สุวรรณคูหา
หมวดหมู่:โบราณสถานในจังหวัดพังงา
ตำบลชูรอบ (จังหวัดฟอร์ส)

**ตำบลชูรอบ** () เป็นตำบลในอำเภอกลาง เทศมณฑลแอร์แซนจอน จังหวัดฟอร์ส ประเทศอิหร่าน โดยมีเมืองหลักคือหมู่บ้านชูรอบ

## ประชากร
จากสำมะโนแห่งชาติ ค.ศ. 2006 ตำบลนี้มีประชากร 8,279 คนใน 1,829 ครัวเรือน ต่อมามีประชการเพิ่มขึ้นเป็น 8,426 คนใน 2,315 ครัวเรือนตามสำมะโน ค.ศ. 2011 และสำมะโน ค.ศ. 2016 ระบุประชากรที่ 9,187 คนใน 2,824 ครัวเรือน หมู่บ้านที่มีประชากรมากที่สุดในบรรดา 29 หมู่บ้านคือชูรอบ ซึ่งมีประชากร 1,325 คน

## อ้างอิง
ศาสนาพุทธในเอเชียใต้

มีสองประเทศที่ส่วนใหญ่นับถือศาสนาพุทธในเอเชียใต้คือ ประเทศศรีลังกาและประเทศภูฏาน นอกจากนี้ยังพบศาสนาพุทธเป็นศาสนาชนกลุ่มน้อยในประเทศเนปาล อินเดีย (โดยเฉพาะในรัฐมหาราษฏระ ลาดัก และสิกขิม) และบังกลาเทศ พระพุทธเจ้า (เจ้าชายสิทธัตถะ โคตะมะ) ประสูติที่ลุมพินี ประเทศเนปาล

ประเทศภูฏานเป็นประเทศที่มีอัตราร้อยละพุทธศาสนิกชนมากที่สุดในเอเชียใต้ โดยมีมากกว่าร้อยละ 75 ถึงแม้ว่าอัตราร้อยละจะยังไม่ชัดเจนก็ตาม ศรีลังกามีพุทธศาสนิกชนร้อยละ 74 ซึ่งเป็นศาสนาประจำชาติด้วย ศาสนาพุทธยังเป็นศาสนาที่สำคัญที่สุดของชนกลุ่มน้อยในประเทศเนปาล (ร้อยละ 11 ของประชากรทั้งประเทศ) อินเดียมีพุทธศาสนิกชนร้อยละ 0.8 ซึ่งเติบโตขึ้นถี่ ๆ ในช่วงไม่กี่ปีที่ผ่านมา เพราะการเข้ารีตจากศาสนาฮินดูไปเป็นทลิต ส่วนศาสนาพุทธนิกายเถรวาทเป็นศาสนาที่มีผู้นับถือมากเป็นอันดับ 3 ในประเทศบังกลาเทศ ด้วยประชากรที่นับถือศาสนานี้มีร้อยละ 0.7 จากประชากรทั้งหมด

## ดูเพิ่ม
* ศาสนาพุทธตามประเทศ
* การเสื่อมถอยของศาสนาพุทธในอนุทวีปอินเดีย

## อ้างอิง
วัดไทยสามัคคี (จังหวัดตาก)

**วัดไทยสามัคคี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่กาษา อำเภอแม่สอด จังหวัดตาก มีที่ดินตั้งวัดเนื้อที่ 19 ไร่

วัดไทยสามัคคี เดิมมีชื่อว่า **วัดเหนือ** หรือ **วัดใหม่** สร้างขึ้นเป็นวัดนับตั้งแต่ประมาณ พ.ศ. 2482 ที่เรียกว่าวัดเหนือเพราะ บริเวณที่ตั้งวัดอยู่ต้นน้ำลำห้วยแม่กื้ดหลวง ซึ่งชาวบ้านเรียกเหนือน้ำ โดยมีท่านพระครูอุทัย เจ้าคณะตำบลแม่สอด วัดดอนไชย มาเป็นองค์ประธานในการก่อสร้าง ได้รับการถวายที่ดินจาก นายอ้าย หิรัญรัตน์ และ นายจักร แผ่กาษา เริ่มจากการก่อสร้างกุฏิขึ้น 1 หลัง เป็นไม้ไผ่มุงหลังคาด้วยแฝกพอเป็นที่พักพิงอาศัยของพระภิกษุสงฆ์และสามเณร 

เมื่อสร้างเสร็จแล้ว ท่านพระครูอุทัยได้ให้พระวัน (ครูบาวัน) มารักษาการแทนเจ้าอาวาสได้ 11 พรรษา ต่อมาเมื่อ พ.ศ. 2493 ได้นิมนต์ พระทอหล่อ กันทะวํโส มาเป็นแทนเจ้าอาวาส จนท่านมรณภาพเมื่อ พ.ศ. 2501 จึงได้นิมนต์ พระบุญช่วย โสปาโก มาเป็นเจ้าอาวาส ได้ 9 พรรษา ท่านก็ได้ย้ายไปอยู่ที่อื่น ต่อมาได้นิมนต์ พระสุคำ สุวณฺโณ เป็นแทนเจ้าอาวาสได้อีก 4 พรรษา ท่านได้ย้ายไปเรียนหนังสือต่างจังหวัด จน พ.ศ. พ.ศ. 2526 ได้นิมนต์ พระอธิการบุญทา อกฺกวณฺโณ มาเป็นแทนเจ้าอาวาสได้ 8 พรรษา ก็ได้ลาสิกขา ต่อมา พ.ศ. 2534 ได้นิมนต์พระอำพร กนฺตวีโร มาเป็นเจ้าอาวาสวัดไทยสามัคคี ต่อมาได้รับพระราชทานสมณศักดิ์เป็น พระครูเมธากิจโกศล เจ้าคณะตำบลชั้นโท ตำบลแม่กาษา เมื่อวันที่ 3 มกราคม 2552

อาคารเสนาสนะต่าง ๆ มี อุโบสถ วิหารประดิษฐาน หลวงพ่อทันใจ "รัตนมุงเมือง" ศาลาการเปรียญ และพิพิธภัณฑ์ท้องถิ่น ฯลฯ

## อ้างอิง

ไทยสามัคคี
ตำบลคอล

**คอล** () เป็นตำบลในอำเภอเอชแคนอน เทศมณฑลลอเมร์ด จังหวัดฟอร์ส ประเทศอิหร่าน แบ่งออกเป็น 12 หมู่บ้าน จากสำมะโน พ.ศ. 2549 หมู่บ้านนี้มีประชากร 4,562 คนใน 954 ครัวเรือน

## อ้างอิง
วัดหนองโรงรัตนาราม

**วัดหนองโรงรัตนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองผักนาก อำเภอสามชุก จังหวัดสุพรรณบุรี ที่ดินตั้งวัดมีเนื้อที่ 30 ไร่ 14 ตารางวา

วัดหนองโรงรัตนารามตั้งวัดเมื่อวันที่ 20 พฤษภาคม พ.ศ. 2473 ได้รับพระราชทานวิสุงคามสีมา เมื่อวันที่ 13 กุมภาพันธ์ พ.ศ. 2511 เขตวิสุงคามสีมา กว้าง 40 เมตร ยาว 80 เมตร การศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2497

อาคารเสนาสนะที่สำคัญ ได้แก่ วิหารก่อด้วยอิฐฉาบปูนทรงสี่เหลี่ยมผืนผ้ากว้าง 5 เมตร ยาว 8 เมตร ยังคงมีผนังหุ้มกลองด้านหลังเหลืออยู่ค่อนข้างมากส่วนผนังข้างเหลือเพียงเล็กน้อย ปัจจุบันทางวัดได้ก่อเสริมผนังเพิ่มเติมขึ้น และยังสร้างหลังคาคลุมใหม่ เจดีย์มีสภาพค่อนข้างพังทลายมากตั้งอยู่ด้านหน้าของวิหารองค์เจดีย์เป็นทรงสี่เหลี่ยมย่อมุม มีซุ้มอยู่ 4 ด้าน ส่วนยอดพังทลายมาหมดแล้ว สันนิษฐานว่าเป็นศิลปะอยุธยา อุโบสถ กว้าง 17 เมตร ยาว 20 เมตร สร้างเมื่อ พ.ศ. 2512 ศาลาการเปรียญ กว้าง 24 เมตร ยาว 44 เมตร สร้างเมื่อ พ.ศ. 2536 กุฏิสงฆ์ จำนวน 9 หลัง หอสวดมนต์ กว้าง 11 เมตร ยาว 17.50 เมตร สร้างเมื่อ พ.ศ. 2531 ศาลาอเนกประสงค์ กว้าง 14 เมตร ยาว 24 เมตร และศาลาบำเพ็ญกุศลจำนวน 1 หลัง

## อ้างอิง

หนองโรงรัตนาราม
หมวดหมู่:โบราณสถานในจังหวัดสุพรรณบุรี
สำนักวิชาสหเวชศาสตร์ มหาวิทยาลัยวลัยลักษณ์

**สำนักวิชาสหเวชศาสตร์ มหาวิทยาลัยวลัยลักษณ์** () เป็นหน่วยงานในสังกัดมหาวิทยาลัยวลัยลักษณ์ ซึ่งมีบทบาทด้านการศึกษาเทคนิคการแพทย์ รวมถึงอนามัยสิ่งแวดล้อม, อาชีวอนามัย, กายภาพบำบัด และเป็นหนึ่งในสถาบันผลิตบัณฑิตเทคนิคการแพทย์ที่สภาเทคนิคการแพทย์รับรองปริญญาในวิชาชีพอย่างต่อเนื่อง

นอกจากนี้ สำนักวิชาสหเวชศาสตร์ มหาวิทยาลัยวลัยลักษณ์ ได้เปิดหลักสูตรเทคนิคการแพทย์นานาชาติ ซึ่งเป็นแห่งแรกของประเทศไทย

## ประวัติ
สำนักวิชาสหเวชศาสตร์และสาธารณสุขศาสตร์ มหาวิทยาลัยวลัยลักษณ์ ได้เปิดรับนักศึกษารุ่นแรกเมื่อปีการศึกษา 2541 ใน 3 หลักสูตร อันได้แก่ เทคนิคการแพทย์, อนามัยสิ่งแวดล้อม, อาชีวอนามัยและความปลอดภัย ครั้นปีการศึกษา 2548 ได้เปิดสอนหลักสูตรกายภาพบำบัด ซึ่งการเรียนการสอนหลักสูตรปริญญาตรีทุกหลักสูตรดังกล่าวนับเป็นแห่งแรกในภาคใต้ของประเทศไทย เพื่อตอบสนองความต้องการของสังคม เนื่องด้วยเป็นสาขาที่ขาดแคลน

กระทั่งต่อมา มหาวิทยาลัยวลัยลักษณ์ได้มีนโยบายในการแยกสำนักวิชาสหเวชศาสตร์และสาธารณสุขศาสตร์ เป็นสำนักวิชาสาธารณสุขศาสตร์ และสำนักวิชาสหเวชศาสตร์ ซึ่งเป็น 2 สำนักวิชาใหม่ของมหาวิทยาลัย ตั้งแต่วันที่ 1 ธันวาคม พ.ศ. 2559

ส่วนเดือนมิถุนายน พ.ศ. 2562 สำนักวิชาสหเวชศาสตร์ มหาวิทยาลัยวลัยลักษณ์ ได้จัดกิจกรรมการศึกษาต่อเนื่องทางเทคนิคการแพทย์ คือการประชุมวิชาการระดับนานาชาติและนานาชาติทางชีวเวชศาสตร์และเทคนิคการแพทย์ โดยได้รับ 10.5 คะแนนจากสภาเทคนิคการแพทย์

ครั้นเดือนกุมภาพันธ์ พ.ศ. 2563 โรงพยาบาลโรคผิวหนังเขตร้อนภาคใต้ จังหวัดตรัง ได้ร่วมลงนามความร่วมมือกับสำนักวิชาสหเวชศาสตร์ มหาวิทยาลัยวลัยลักษณ์ เพื่อความร่วมมือด้านการฝึกอบรม, การพัฒนางานวิจัย และสนับสนุนการเรียนการสอน ซึ่งปีเดียวกันนี้ สำนักวิชาสหเวชศาสตร์ มหาวิทยาลัยวลัยลักษณ์ ได้คัดเลือกนักเรียนเข้าศึกษาต่อระดับปริญญาตรีรอบที่ 2 ในโควตาพื้นที่จังหวัดภาคใต้ โดยใช้คะแนนเฉลี่ยสะสม กับแฟ้มสะสมผลงาน หรือคะแนนสอบจากส่วนกลาง

และในปีการศึกษา 2564 สำนักวิชาสหเวชศาสตร์ มหาวิทยาลัยวลัยลักษณ์ ได้เปิดหลักสูตรเทคนิคการแพทย์นานาชาติเป็นแห่งแรกของประเทศไทย

## ผลงานด้านวิชาการ
อาจารย์ประจำสาขาวิชากายภาพบำบัด สำนักวิชาสหเวชศาสตร์ มหาวิทยาลัยวลัยลักษณ์ มีบทความวิชาการที่ได้รับการนำเสนอในวารสารมหาวิทยาลัยคริสเตียน

## อ้างอิง

## แหล่งข้อมูลอื่น
* 
* 

วลัยลักษณ์
สหเวชศาสตร์
กฎห้าวินาที

**กฎห้าวินาที** () บางครั้งเรียกว่า **กฎสามวินาที** () เป็นความเชื่อเกี่ยวกับสุขอนามัยอาหารที่ระบุถึงกรอบเวลาที่ปลอดภัยของการเก็บอาหาร (หรือบางครั้งเป็นเครื่องใช้บนโต๊ะอาหาร เช่น ช้อน ส้อม) หลังจากตกลงบนพื้นและเสี่ยงต่อการปนเปื้อน 

ยังไม่มีฉันทามติทางวิทยาศาสตร์ของการใช้กฎโดยทั่วไป และที่มาของกฎไม่แน่ชัด อาจเป็นกฎที่ต่อยอดมาจากทฤษฎีเชื้อโรคในช่วงปลายศตวรรษที่ 19 การกล่าวถึงกฎดังกล่าวปรากฏครั้งแรกในนิยายเรื่อง *Wanted: Rowing Coach* ที่ตีพิมพ์ในปี ค.ศ. 1995

## อ้างอิง

หมวดหมู่:วิทยาศาสตร์ในจินตนาการ
หมวดหมู่:ความปลอดภัยด้านอาหาร
โทโลย ข่าน

**โทโลย ข่าน** (; ค.ศ. 1191–1232) เป็นพระราชโอรสพระองค์ที่สี่ของเจงกิส ข่าน กับโบร์เท () พระองค์ปกครองดินแดนหลังพระราชบิดาสวรรคตใน ค.ศ. 1227 ซึ่งเป็นมาตุภูมิของพระองค์ในมองโกเลีย และพระองค์ยังทำหน้าที่ผู้สำเร็จราชการจนถึง ค.ศ. 1229 ซึ่งเป็นระยะเวลาระหว่างการยืนยันว่าโอเกเดย์ ข่าน จะเป็นจอมข่านของจักรวรรดิมองโกล ก่อนหน้านั้นพระองค์มีบทบาทอย่างยิ่งในการทำศึกกับราชวงศ์จิน, ราชวงศ์เซี่ยตะวันตก และจักรวรรดิควาเรซม์ซึ่งพระองค์มีบทบาทสำคัญในการจับกุมและการสังหารหมู่ที่เมิร์ฟและณิชาปูร์ เขาเป็นบรรพบุรุษโดยตรงของผู้ปกครองจักรวรรดิข่านอิลส่วนใหญ่

## อ้างอิง

หมวดหมู่:ข่านแห่งมองโกล
หมวดหมู่:จักรพรรดิราชวงศ์หยวน
เทสลาเอนเนอร์ยี

**เทสลาเอนเนอร์ยี** () เป็นบริษัทย่อยด้านพลังงานสะอาดของบริษัทเทสลา มีสำนักงานใหญ่ในเมืองฟรีมอนต์ รัฐแคลิฟอร์เนีย ซึ่งพัฒนา ผลิต จำหน่าย และติดตั้งระบบผลิตพลังงานแสงอาทิตย์จากเซลล์แสงอาทิตย์ ผลิตภัณฑ์กักเก็บพลังงานแบตเตอรี่ ตลอดจนผลิตภัณฑ์และบริการอื่น ๆ ที่เกี่ยวข้องกับที่อยู่อาศัย เชิงพาณิชย์ และลูกค้าอุตสาหกรรม

บริษัทย่อยก่อตั้งขึ้นเมื่อวันที่ 30 เมษายน พ.ศ. 2558 เมื่ออีลอน มัสก์ ซีอีโอของเทสลาประกาศว่า บริษัทจะใช้เทคโนโลยีแบตเตอรี่ที่พัฒนาขึ้นสำหรับรถยนต์ไฟฟ้ากับระบบกักเก็บพลังงานภายในบ้านที่เรียกว่าพาวเวอร์วอลล์ ในเดือนพฤศจิกายน พ.ศ. 2559 เทสลาเข้าซื้อกิจการโซลาร์ซิตีในข้อตกลงมูลค่า 2.6 พันล้านดอลลาร์สหรัฐ และเพิ่มการผลิตพลังงานแสงอาทิตย์ให้กับธุรกิจของเทสลาเอนเนอร์ยี ข้อตกลงดังกล่าวจะพิสูจน์ให้เห็นถึงข้อกล่าวหาเพราะในขณะที่ซื้อกิจการโซลาร์ซิตี บริษัทกำลังประสบปัญหาสภาพคล่อง

ผลิตภัณฑ์ที่ผลิตพลังงานในปัจจุบันของบริษัท ได้แก่ แผงโซลาร์เซลล์ (ผลิตโดยบริษัทอื่นเพื่อเทสลา) หลังคาพลังงานแสงอาทิตย์เทสลา (ระบบหลังคามุงด้วยพลังงานแสงอาทิตย์) และอินเวอร์เตอร์พลังงานแสงอาทิตย์ของเทสลา นอกจากพาวเวอร์วอลล์แล้ว บริษัทยังผลิตระบบกักเก็บพลังงานขนาดใหญ่ที่เรียกว่าพาวเวอร์แพ็กและเมกาแพ็ก

ในปี พ.ศ. 2563 บริษัทได้ติดตั้งระบบพลังงานแสงอาทิตย์ที่สามารถผลิตพลังงานได้ 205 เมกะวัตต์ (MW) (มากเป็นอันดับสามในการติดตั้งโซลาร์เซลล์ในที่อยู่อาศัยของสหรัฐ) และใช้ผลิตภัณฑ์กักเก็บพลังงานแบตเตอรี่ 3 กิกะวัตต์ชั่วโมง (GWh)

## อ้างอิง

หมวดหมู่:เทสลา
หมวดหมู่:บริษัทรถยนต์
มงค์ ข่าน

**มงค์ ข่าน** ( **' / Мөнх **'; ; 11 มกราคม ค.ศ. 1209 – 11 สิงหาคม ค.ศ. 1259) เป็นจักรพรรดิแห่งจักรวรรดิมองโกลพระองค์ที่ 4 ทรงปกครองตั้งแต่ 1 กรกฎาคม ค.ศ. 1251 ถึง 11 สิงหาคม ค.ศ. 1259 พระองค์เป็นข่านพระองค์แรกจากเชื้อสายโทโลย ข่าน และทรงดำเนินการปฏิรูปการปกครองของจักรวรรดิอย่างมีนัยสำคัญ ภายใต้มงค์ ข่าน ชาวมองโกลพิชิตอิรักและซีเรียตลอดจนอาณาจักรต้าหลี่ (มณฑลยูนนานในปัจจุบัน)

## อ้างอิง

หมวดหมู่:ข่านแห่งมองโกล
หมวดหมู่:จักรพรรดิราชวงศ์หยวน
หมวดหมู่:พระมหากษัตริย์ที่เสด็จสวรรคตในสงคราม
จักรพรรดิหงกวง

**จักรพรรดิหงกวง** (; 1607–1646) พระนามเดิม **จู โหยวซง** () เป็นจักรพรรดิพระองค์แรกของราชวงศ์หมิงใต้ ทรงครองราชย์ในเวลาสั้น ๆ ในจีนตอนใต้ระหว่างปีค.ศ. 1644 ถึง 1645 รัชศกของพระองค์ หงกวง แปลว่า "แสงอันยิ่งใหญ่" พระองค์ถูกจับและสำเร็จโทษในค.ศ. 1646 โดยราชวงศ์ชิง

## อ้างอิง

*
*

หมวดหมู่:จักรพรรดิราชวงศ์หมิงใต้
หมวดหมู่:จักรพรรดิจีนที่ถูกสำเร็จโทษ
หมวดหมู่:พระมหากษัตริย์ผู้ทรงก่อตั้ง
จักรพรรดิหลงอู่

**จักรพรรดิหลงอู่**  () พระนามเดิม **จู อวี่เจี้ยน** (; 1602 – 6 ตุลาคม ค.ศ. 1646) พระนามอย่างเป็นทางการ **เจ้าชายแห่งถัง** เป็นจักรพรรดิแห่งราชวงศ์หมิงใต้ตั้งแต่วันที่ 18 สิงหาคม ค.ศ. 1645 เมื่อพระองค์ได้ปราบดาภิเษกในฝูโจว พระองค์เป็นทายาทรุ่นที่แปดของจู จิง เจ้าชายติงแห่งถัง ซึ่งเป็นพระราชโอรสพระองค์ที่ 23 ของปฐมจักรพรรดิราชวงศ์หมิง จู หยวนจาง

เมื่อกองทัพราชวงศ์ชิงบุกหนานจิงในเดือนมิถุนายน ค.ศ. 1645 พระองค์หนีไปหางโจวในเดือนสิงหาคมของปีเดียวกัน ตามความเห็นของขุนนางระดับสูงหลายคน พระองค์ได้เสด็จขึ้นครองบัลลังก์ราชวงศ์หมิงในฝูโจว โดยได้รับการถวายพระนามรัชศกว่า หลงหวู่ (隆武; พินอิน: Lóngwǔ) พระนามรัชศกของพระองค์หมายถึง "อุดมสมบูรณ์และการต่อสู้" หลังจากการเริ่มต้นอย่างมีหวังในตำแหน่งทางภูมิศาสตร์ของฝูเจี้ยนที่เป็นชายขอบของจักรวรรดิ ตัดขาดจากดินแดนใจกลางด้วยเทือกเขาหลายแห่ง แต่พระองค์ก็ขาดกองกำลังที่มีประสิทธิภาพและประสบความล้มเหลวในส่วนของทางการในการหาจุดยืนที่เป็นเอกภาพในราชสำนัก เมื่อกองกำลังชิงบุกฝูเจี้ยนในปลายฤดูร้อนปี ค.ศ. 1646 เจิ้ง จื้อหลงพันธมิตรที่แข็งแกร่งที่สุดของจักรพรรดิยอมจำนนในขณะที่ลูกชายของเขา เจิ้ง เฉิงกงถอยกลับไปสู่ทะเล

จักรพรรดิหลงอู่ ถูกทิ้งให้อยู่กับกองกำลังที่ลดน้อยลง ต่อมาในวันที่ 6 ตุลาคม ค.ศ. 1646 พระองค์เขาถูกจับและประหารชีวิตโดยกองทัพราชวงศ์ชิง

## อ้างอิง

หมวดหมู่:จักรพรรดิราชวงศ์หมิงใต้
หมวดหมู่:จักรพรรดิจีนที่ถูกสำเร็จโทษ
เกินปา

**เกินปา** หรือ **โกมปา** (; "ที่ห่างไกล", สันสกฤต: *อรัญ*) หรือ **ลิง** () เป็นป้อมปราการทางสงฆ์ในศาสนาพุทธเพื่อการเรียนรู้และสาธนา บางครั้งอาจเปรียบเป็นวิหารหรือมหาวิทยาลัยของศาสนาพุทธแบบทิเบต ลักษณะสถาปัตยกรรมโจงเป็นรูปแบบหนึ่งที่ปรากฏใช้สร้างเกินปาในภูฏาน

## อ้างอิง

หมวดหมู่:วัด
หมวดหมู่:ศาสนาพุทธแบบทิเบต
หมวดหมู่:พุทธาราม
จักรพรรดิเกิงหยิน

**จักรพรรดิเกิงหยิน** (; ค.ศ. 1618–1662), พระนามเดิม **จู หยีไห่** () เป็นจักรพรรดิแห่งราชวงศ์หมิงใต้ ครองราชย์ตั้งแต่ค.ศ. 1645 ถึง 1655

เจ้าชายแห่งหลู่เป็นส่วนหนึ่งของการต่อต้านกองกำลังราชวงศ์ชิงผู้บุกรุกเข้ามา ภรรยาคนแรกของพระองค์คุณหญิงเฉิน (元妃)  ได้ฆ่าตัวตายระหว่างการล่มสลายของราชวงศ์หมิง

ในปี ค.ศ. 1651 พระองค์หนีไปที่เกาะจินเหมิน ซึ่งในปี ค.ศ. 1663 ก็ถูกกองกำลังบุกรุกเข้ายึดครอง หลุมฝังพระศพของพระองค์ถูกค้นพบบนเกาะในปี 1959 ซึ่งหักล้างทฤษฎีในศตวรรษที่ 18 เรื่องประวัติศาสตร์ราชวงศ์หมิงว่า พระองค์ถูกปลงพระชนม์โดยเจิ้ง เฉิงกง พระราชโอรสองค์โตของพระองค์ จู หงฮวน (朱弘桓) อภิเษกกับลูกสาวคนที่สี่ของเจิ้ง เฉิงกง และไปอาศัยอยู่ในอาณาจักรตงหนิง บนเกาะไต้หวันภายใต้การคุ้มครองของเจิ้ง จิง พี่เขยของเขา และทำงานเป็นชาวนา เจ้าชายหมิงอีกพระองค์ที่มาพร้อมกับเจิ้ง เฉิงกง ที่ไปไต้หวันคือเจ้าชายแห่งหนิงจิง จู ฉูกุ้ย

หลังจากการยอมจำนนของราชอาณาจักรตงหนิงต่อราชวงศ์ชิง ได้ส่งเจ้าชายหมิง 17 พระองค์ที่ยังคงอาศัยอยู่บนไต้หวันกลับไปยังจีนแผ่นดินใหญ่ซึ่งพวกเขาได้ใช้ชีวิตที่เหลืออยู่อย่างสงบ รวมทั้ง จู หงฮวน

## อ้างอิง

หมวดหมู่:จักรพรรดิราชวงศ์หมิงใต้